Bétera condiciona i adequa els Camins a l'Escola
28 de Gener de 2022

L'Ajuntament de Bétera continua treballant per millorar el municipi. Durant aquesta setmana, els veïns i veïnes, recentment contractats en el programa Avalem Experiència Plus, han condicionat i adequat els itineraris marcats en la iniciativa Camins a l'Escola del Pla Municipal de Prevenció de l'Absentisme Escolar.

D'una banda, en els recorreguts marcats per a arribar als centres educatius del nucli urbà, s'han dut a terme tasques de neteja i retirada de residus a fi de fer els carrers més accessibles al trànsit per als vianants. Mentre que per un altre, s'han fet treballs de desbrossament i neteja de l'itinerari que porta al centre escolar de Lloma del Mas.

“Des de l'Ajuntament continuem treballant i reforçant els serveis municipals perquè els nostres ciutadans gaudisquen d'uns espais públics adequats”, ha destacat l'Alcaldessa de Bétera, Elia Verdevío.

Aquest reforç és possible gràcies a les contractacions que el Consistori beterà ha realitzat recentment amb veïns i veïnes aturats que han sigut contractats a través del Pla d'Ocupació Local o bé mitjançant del programa Avalem Experiència Plus: EMPUJU i ECOVID.

En aquest sentit la regidora d'Ocupació, Mónica Martín, ha indicat que “apostem per polítiques d'ocupació actives que a més d'oferir una oportunitat laboral a la nostra ciutadania serveixen per a mantindre net la nostra localitat”.

En l'actualitat, l'Ajuntament té contractats a un total de 64 veïns i veïnes per a aquests treballs de suport municipal. 31 a través del Pla d'Ocupació Local que es realitza amb recursos propis i 33 gràcies al programa Avalem Experiència Plus: EMPUJU i ECOVID que es realitza en col·laboració amb el LABORA.

“Dotem de majors recursos els serveis municipals amb l'objectiu de condicionar el nostre municipi i en aquest cas, també, que els nostres xiquets i xiquetes gaudisquen d'un passeig segur fins als col·legis”, ha assenyalat la regidora d'Obres, Gloria Campomanes.

Camins a l'Escola

Aquests itineraris, que promociona l'àrea d'Educació, a més de garantir la seguretat dels xiquets i xiquetes de Bétera, permeten reduir l'ús de vehicles en el municipi, disminuir la contaminació i els accidents, recuperar espais públics, millorar el coneixement de l'entorn i sobretot, afavorir els hàbits saludables entre els escolars i fomentar, així, el desenvolupament de la seua autonomia.

Tot això per a també aconseguir que Bétera siga un municipi més sostenible i amable amb el medi ambient.